somu9/iisc_mono_hindi_female huggingface dataset:
इसी कालखंड में यूरोप से आए हुए पुर्तगाली, अंग्रेज, फ्रांसीसी और डच आदि विदेशी सत्ताओं के बीच समुद्री प्रतिद्वंद्ता और पारस्परिक संघर्ष प्रखर होता जा रहा था ।
उनके बीच व्यापार के लिए बाजार पर अपना नियंत्रण पाने के लिए होड़ मची थी ।
पश्चिमी तट पर गोआ और वसई में पुर्तगालियों ने पहले से ही अपना राज्य स्थापित किया था तो अंग्रेजों, डचों और फ्रांसीसियों ने व्यापारिक कंपनियों के माध्यम से गोदामों के रूप में चंचुप्रवेश किया था ।
ये सभी सत्ताएँ एक-दूसरे की शक्ति का अनुमान करती हुई स्वयं को सुरक्षित रखने का प्रयास कर रही थीं ।
साथ ही; जितना संभव होगा; उतना अपना वर्चस्व बनाए रखने की योजना में भी लगी हुई थीं ।
उनके इस पारस्परिक संघर्ष के कारण महाराष्ट्र में अस्थिरता और असुरक्षितता निर्माण हुई थी ।
यूरोप के इन अलग-अलग लोगों को उनके टोपों के कारण ‘टोपकर’ अर्थात ‘टोपावाला’ कहते थे ।
शिवाजी महाराज से पूर्व के समय में लोगों की बस्ती, प्रजा और शासक के बीच अधिकारी, बाजार-हाट, कारीगर आदि सेतु का कार्य करते थे ।
इनका स्वरूप समझने के लिए गाँव, कस्बा और परगना जैसे भौगोलिक स्थानों का परिचय होना आवश्यक है ।
कई गाँवों को मिलाकर परगना बनता था । सामान्यत: परगना के मुख्य स्थान को कस्बा कहते थे । कस्बे की अपेक्षा छोटे स्थानवाले गाँव को मौजा कहते थे ।
अब हम गाँव, कस्बा और परगना का क्रमश: संक्षिप्त परिचय प्राप्त करेंगे ।
अधिकांश लोग गाँव में ही रहते थे । गाँव को मौजा भी कहते थे । गाँव का प्रमुख पाटिल होता था ।
लोग गाँव की अधिकाधिक भूमि को उपज के लिए उपयोग में लायें;
इसके लिए गाँव का मुखिया अर्थात पाटिल प्रयास करता । गाँव में झगड़ा-विवाद होने पर शांति बहाल करने का काम पाटिल करता था ।
गाँव में विभिन्न काम करने वाले श्रमिक थे । उनको व्यवसायों से संबंधित अधिकार वंश परंपरा से प्राप्त होते थे ।
गाँव में श्रमिक अपनी सेवाएँ देते थे और उसके बदले में उन्हें किसान से अनाज का कुछ हिस्सा मिल जाता । उस हिस्से को परजा कहते थे ।
एक बड़े गाँव को कस्बा कहते थे । सामान्यत: कस्बा परगना का मुख्य स्थान होता था ।
जैसे - इंदापुर परगना का मुख्य स्थान इंदापुर कस्बा, वाई परगना का मुख्य स्थान वाई कस्बा ।
गाँव की तरह ही कस्बे में भी मुख्य व्यवसाय खेती ही होता था। वहाँ बढ़ई, लुहार आदि कुशल श्रमिक भी होते थे।
कस्बे से जुड़े बाज़ार पेठ भी होते थे। शेटे और महाजन बाजार पेठ के माफ़ीदार अथवा जागीरदार प्रशासक होते थे ।
ऐसा नहीं है कि प्रत्येक गाँव में बाजार पेठ होते ही थे लेकिन गाँव में बाजार पेठ बसाने का काम शेटे-महाजनों का होता था।
इसके लिए उन्हें सरकार द्वारा जमीन और गाँववालों से कुछ अधिकार प्राप्त होते थे । बाजार पीठ का हिसाब-किताब रखने का काम महाजन देखता था ।
कई गाँवों को मिलाकर परगना बनता था। फिर भी सभी परगनों में गाँवों की संख्या समान नहीं होती थी । जैसे - पुणे परगना ।
यह बड़ा परगना था । इसमें दो सौ नब्बे गाँव थे । चाकण परगने में चौंसठ गाँव थे । शिरवल परगना छोटा था । इसमें चालीस गाँव थे ।
देशमुख और देशपांडे परगना के माफीदार अर्थात वतनदार अधिकारी होते थे । परगना के पाटिलों का प्रमुख देशमुख होता था ।
गाँव के स्तर पर जो कार्य पाटिल करता था; वही कार्य परगना के स्तर पर देशमुख करता था ।
इसी तरह परगाना के सभी कुलकर्णियों का प्रमुख देशपांडे होता था । गाँव के स्तर पर जो कार्य कुलकर्णी करता था;
वही कार्य परगना के स्तर पर देशपांडे करता था । ये माफीदार अर्थात वतनदार अधिकारी प्रजा और सरकार के बीच सेतु अथवा पुल का काम करते थे ।
परगना के गाँवों पर भी कोई संकट आता अथवा आकाल जैसी स्थिति निर्माण हो जाती तो प्रजा की माँगों को सरकार के सम्मुख रखने का काम ये वतनदार अथवा माफ़ीदार अधिकार करते ।
कभी- कभी ये अधिकारी अपने अधिकारों का दुरुपयोग करते। कभी वे प्रजा से अधिक पैसा वसूल करते तो कभी प्रजा से इकट्ठा की गई राशि को सरकार के पास जमा करने में विलंब करते ।
ऐसी स्थिति में प्रजा त्रस्त हो जाती ।
वर्षा के जल पर खेती निर्भर करती है । यदि वर्षा न हो तो खेत में फसल नहीं आती। फलत: अनाज के दाम बढ़ जाते ।
लोगों को अनाज मिलना दूभर हो जाता । पशुओं को चारा न मिलता । पानी की प्रखर कमी निर्माण हो जाती।
लोगों के लिए गाँव में रहना असह्य हो जाता । लोग गाँव छोड़कर चले जाते । वे दर-दर भटकने के लिए विवश हो जाते । प्रजा के लिए अकाल बहुत बड़ा संकट बन जाता ।
ऐसा ही भयानक अकाल महाराष्ट्र में पड़ा था । इसका वर्णन यों मिलता है - यह अकाल सोलह सौ तीस में पड़ा । इस अकाल ने लोगों में हाहाकार मचा दिया ।
अनाज की भयंकर कमी उत्पन्न हुई । रोटी के टुकड़े के लिए लोग स्वयं को बेचने के लिए तैयार हुए लेकिन खरीदनेवाला कोई नहीं था । परिवार उजड़ गए ।
ढोर-डंगर मर गए । खेती नष्ट हुई । उद्योग-धंधे चौपट हो गए । लेन-देन रुक गया ।
लोग देश निकाला हो गए । जनजीवन अस्त-व्यस्त हो गया था । उसे पटरी पर लाना बहुत बड़ी चुनौती थी ।
जनता की हालत बड़ी खस्ता थी । ऐसी स्थिति में समाज में चेतना निर्माण करने का कार्य महाराष्ट्र के वारकरी पंथ ने किया ।
महाराष्ट्र में संत नामदेव, संत ज्ञानेश्वर से यह संत परंपरा प्रारंभ हुई और समाज के विभिन्न वर्गों से आए हुए संतों ने इस परंपरा को आगे बढ़ाया ।
इस संत परंपरा में समाज के सभी वर्गों के लोगों का समावेश था । जैसे - संत चोखा मेला, संत गोरोबा, संत सावता, संत नरहरि, संत सेना, संत शेख महंमद आदि ।
इसी तरह; इन संतों में संत चोखोबा की पत्नी संत सोयरा और बहन संत निर्मलाबाई, निर्म संत मुक्ताबाई, संत जनाबाई, संत कान्होपात्रा, संत बहिणाबाई सिऊरकर आदि महिलाएँ भी थीं ।
इस संत आंदोलन का केंद्र पंढरपुर था । इन संतों के देवता श्री विठ्ठल थे । पंढरपुर में चंद्रभागा नदी के तट पर ये सभी संत और वारकरी इकट्ठे होते ।
भक्तिसागर में सराबोर हो जाते । वहाँ भजन, कीर्तन और सहभोज के माध्यम से समता का प्रसार होता था ।
वारकरी संप्रदाय में ये सर्वश्रेष्ठ संत माने जाते हैं । वे कुशल संगठक और उत्तम कीर्तनकार भी थे ।
कीर्तन के माध्यम से उन्होंने सभी जाति-वर्गों के स्त्री-पुरुषों को एकत्रित कर उनमें समता की भावना जागृत की । ‘नाचू कीर्तनाचे रंग । ज्ञानदीप लावू जगी ।
संसार में ज्ञान और भक्ति का दीप जलाने की उनकी यह प्रतिज्ञा थी । उनके अभंग रचनाएँ प्रसिद्ध हैं । उनकी सीख का प्रभाव अनेक संतों और सामान्यजन पर पड़ा ।
संत नामदेव अपने विचाराें का प्रसार करते हुए पंजाब गए। उनके लिखे पद ‘गुरु ग्रंथसाहिब’ ग्रंथ में समाविष्ट हैं ।
इस ग्रंथ का नाम ‘ज्ञानेश्वरी’ हैं । इसे ‘भावार्थ दीपिका’ भी कहते है ।
साथ ही उन्होंने ‘अमृतानुभव’ ग्रंथ की रचना की । उन्होंने अपने ग्रंथों और अभंगों द्वारा भक्तिमार्ग का महत्त्व बताया ।
उन्होंने ऐसा आचरण धर्म बताया; जो आचरण सामान्यजन कर सकते हैं । वारकरी संप्रदाय को धर्म की प्रतिष्ठा प्राप्त करा दी ।
उनका जीवन अत्यंत प्रतिकूल परिस्थिति में बीता परंतु उन्होंने अपने मन का संतुलन नहीं खोया और कटुता भी नहीं रखी ।
ज्ञानेश्वरी में लिखित ‘पसायदान’ उदात्त संस्कार करता है । संत ज्ञानेश्वर के भाई संत निवृत्तिनाथ और संत सोपानदेव तथा बहन मुक्ताबाई की काव्यरचनाएँ प्रसिद्ध हैं ।
महाराष्ट्र में चले भक्ति आंदोलन के ये महान संत थे । उनका साहित्य विपुल और विविध प्रकार का है ।
रामकथा के माध्यम से भावार्थ रामायण में लोकजीवन को चित्रित किया है ।
उन्होंने संस्कृत ग्रंथ भागवत में उल्लिखित भक्ति का अर्थ मराठी में स्पष्ट किया । उनके अभंगों में अपनापन का भाव पाया जाता है ।
परमार्थ अथवा ईश्वर प्राप्ति के लिए घर-गृहस्थी त्यागने की आवश्यकता नहीं; इसे उन्होंने स्वयं के आचरण द्वारा सिद्ध कर दिखाया । वे सच्चे अर्थ में लोकशिक्षक थे ।
उनका मानना था कि अपनी मराठी भाषा किसी भी भाषा की तुलना में कम श्रेष्ठ नहीं है। ‘संस्कृत वाणी देवे केली ' ।
तरी प्राकृत काय चोरापासूनि झाली?’ इन शब्दों में उन्होंने संस्कृत पंडितों को फटकारा । उन्होंने अन्य धर्मों का तिरस्कार करनेवालों की कड़े शब्दों में आलोचना की ।
उनके अभंगों को श्रेष्ठ कवित्व की गरिमा प्राप्त है । संत तुकाराम द्वारा रचित ‘गाथा’ ग्रंथ मराठी भाषा की अमूल्य थाती है ।
वे त्रस्त और दुखी लोगों में ईश्वर को देखने और पाने को कहते हैं । वे कहते हैं, ‘‘जे का रंजले गांजले। त्यांसी म्हणे जो आपुले ।
तोचि साधु ओलखावा । देव तेथेचि जाणावा । उन्होंने अपने इसी सिद्धांत के कारण लोगों को दिए हुए कर्ज के ॠणपत्र इंद्रायणी नदी में डुबो दिए तथा अनेक परिवारों को ॠणमुक्त कर दिया ।
उन्होंने समाज में व्याप्त आडंबर-पाखंड और अंधविश्वास की कड़े शब्दों में आलोचना की । वे भक्ति के साथ नैतिकता को जोड़ने पर बल देते थे।
‘जोडोनिया धन उत्तम व्यवहारे । उदास विचारे वेच करी ।।’ इन पंक्तियों में उनके विचारों का सार बताया जा सकता है ।
समाज के कुछ तथाकथित कर्मकांडी और कट्टर लोगों ने उनके द्वारा किए जाने वाले जनजागृति के कार्य को विरोध जताया ।
वास्तव में उन्हें अभंग रचने का कोई अधिकार ही नहीं है .
इस प्रकार ललकारते हुए कट्टर लोगों ने उनकी काव्य सामग्री को इंद्रायणी नदी में डुबोकर नष्ट करने का प्रयास किया ।
संत तुकाराम ने लोगों के विरोध का बड़े धैर्य के साथ सामना किया । संत तुकाराम के शिष्य एवं सहयोगी सभी जाति- वर्गों के थे ।
गंगारामपंत मवाल और संताजी जगनाड़े ने संत तुकाराम के अभंग लिखकर रखे हैं और यह उनका महत्त्वपूर्ण योगदान कहा जा सकता है ।
सभी संतों ने लोगों को समता का संदेश सुनाया । मानवता और मानवता धर्म का पाठ पढ़ाया ।
एक-दूसरे के प्रति प्रेम भाव रखो, एक बनो, एक रहो; यह उनकी सीख थी । उनके कार्यों के फलस्वरूप लोगों में जागृति उत्पन्न हुई ।
मानवनिर्मित संकट हो, अकाल हो अथवा अलग-अलग प्रकार की प्राकृतिक आपदाएँ हों;
इनकी चिंता न करते हुए मनुष्य को किस प्रकार जीना चाहिए ?
संतों के इन कार्यों से महाराष्ट्र की जनता में आत्मविश्वास उत्पन्न हुआ । समाज में धर्म का अध:पतन हुआ था;
लोगों के बीच रहकर; उनके सुख-दुख को समझकर भक्तिमार्ग की प्रेणा दी ।
ऐसे समय समाज के कुछ कट्टर और दकियानूसी लोगों ने उनकाे विरोध किया ।
संत यह मानते थे कि उनके इस विरोध को सहना संतों के कर्तव्यों का ही एक हिस्सा है ।
‘तुका म्हणे तोचि संत। सोशी जगाचे आघात ।’ इन शब्दों में संत तुकाराम ने सच्चे संत के लक्षण बताए हैं ।
धर्मशास्त्री और पंडितों ने धर्म को कठिन और जटिल भाषा में व्याख्यायित किया है ।
संतों ने धर्म को सामान्य जनता की भाषा में उतारा । प्रतिदिन की बोलचाल की भाषा में ईश्वर की आराधना की ।
हमें अपने रंग-रूप और जाति के अहंकार को दूर कर एक-दूसरे को ‘ईश्वर की संतान’ के रूप में देखना चाहिए; यह सीख उन्होंने समाज को दी ।
इन सभी संतों की यह विशेषता रही कि भक्ति करते हुए उन्होंने अपने नित्यकर्मों का त्याग नहीं किया । उन्होंने अपने-अपने कर्मों में ईश्वर के दर्शन किए ।
संत सावता महाराज ने कहा - ‘कांदा मुला भाजी । अवघी विठाई माझी ।।’ यद्यपि उनका यह कथन खेती के काम के संदर्भ में है;
फिर भी वह संतों के दैनिक जीवन के अन्य कार्यों के लिए भी सटीक जान पड़ता था ।
संत अपने-अपने कार्य-व्यवसाय करते हुए भक्ति, उपदेश और भक्तिपदों का निर्माण करते रहे । उन्होंने समाज का नैतिक बोध विकसित किया ।
रामदास स्वामी मराठवाडा के जांब गाँव में रहते थे । उन्होंने बल की उपासना का महत्त्व बताया ।
‘मराठा तितुका मेलवावा । महाराष्ट्र धर्म वाढवावा ।’ उनके द्वारा दिया गया यह संदेश विख्यात है ।
उन्होंने दासबोध, करुणाष्टके, मनाचे श्लोक जैसी साहित्यिक कृतियों के माध्यम से जनता को व्यावहारिक शिक्षा के पाठ पढ़ाए ।
जन आंदोलन और जन संगठन का महत्त्व बताया । समर्थ संप्रदाय की स्थापना की ।
अपने विचारों काे दूर-दूर तक प्रचारित करने हेतु उन्होंने बहुत भ्रमण किया ।
शिवाजी महाराज से पूर्व समय में महाराष्ट्र में राजनीतिक, सामाजिक, सांस्कृतिक आदि स्थितियाँ सामान्य रूप से उपरोक्तानुसार थीं ।
इस कालखंड में महाराष्ट्र आदिलशाही आदि सत्ताओं के नियंत्रण में था । अत: महाराष्ट्र स्वतंत्र नहीं था ।
ऐसा होने पर भी कुछ लोग और कुछ विचारधाराएँ स्वतंत्रता के स्वप्न देख रहे थे। उनमें स्वराज्य के संकल्पना द्रष्टा माने जाने वाले शहाजी महाराज का स्थान अग्रणी था ।
सत्रहवीं शताब्दी के पूर्वार्ध में महाराष्ट्र में युगप्रवर्तक व्यक्तित्व छत्रपति शिवाजी महाराज का उदय हुआ । उन्होंने यहाँ की अन्यायी राज्यसत्ताआों को चुनौती देते हुए स्वराज्य की स्थापना की ।
इस पाठ में हम उनके द्वारा की गई स्वराज्य स्थापना की जानकारी प्राप्त करेंगे ।
शहाजीराजे शिवाजी महाराज के पिता थे । वे दक्षिण के प्रभावशाली सरदार थे ।
मुगलों ने निजामशाही को जीतने के लिए अभियान चलाया ।
इस अभियान में बीजापुर के आदिलशाह ने मुगलों की सहायता की । मुगलों का दक्षिण में प्रवेश हो;
यह शहाजीराज को मान्य नहीं था । अत: उन्होंने मुगलों का प्रखर विरोध कर निजामशाही को बचाने का प्रयास किया परंतु मुगल और आदिलशाही की शक्ति एवं सामर्थ्य के आगे उनकी कुछ न चली ।
सोलह सौ छत्तीस ईसवी में निजामशाही की पराजय होकर वह समाप्त हुई ।
निजामशाही का अस्तित्व समाप्त होने के पश्चात शहाजीराजे बीजापुर की आदिलशाही के सरदार बने।
शहाजीराजे के आधिपत्य में भीमा और नीरा नदियों के बीच के पुणे, सुपे, इंदापुर और चाकण परगने की जागीर थी । आदिलशाह ने जागीर का यह मूल प्रदेश उनके पास वैसा ही रखा ।
आदिलशाह ने उन्हें कर्नाटक में बेंगलुरु और उसके आसपास का प्रदेश जागीर के रूप में दिया ।
शहाजीराजे वीर, पराक्रमी, धैर्यवान, बुद्धिमान और श्रेष्ठ राजनैतिक थे । वे उत्तम धनुर्धारी थे ।
साथ ही वे तलवार चलाना, भाला फेंकना और गटका-फरी घुमाना आदि में कुशल थे । उनका प्रजा पर अपार स्नेह था ।
उन्होंने महाराष्ट्र, कर्नाटक और तमिलनाडु के अनेक प्रदेश जीत लिए थे ।
दक्षिण भारत में उनकी बड़ी धाक थी । बाल शिवाजी और जिजाबाई बेंगलुरु में थे ।
शाहजीराजे ने बाल शिवाजी को राजा बनने के लिए आवश्यक और योग्य शिक्षा दिलाने का प्रबंध किया ।
विदेशी लोगों की सत्ता उलट देने तथा स्वराज्य स्थापित करने की उनकी प्रखर इच्छा थी ।
इसीलिए उन्हें स्वराज्य का संकल्पक कहा जाता है परंतु प्रत्यक्ष में स्वयं के जीवित रहते स्वराज्य की स्थापना करें;
ऐसी अनुकूल स्थिति उन्हें प्राप्त नहीं हुई । अपनी इस इच्छा को पूर्ण करने के लिए उन्होंने बाल शिवाजी और जिजाबाई को विश्वसनीय और पराक्रमी सहयोगियों के साथ बेंगलुरु से पुणे भेज दिया ।
जिजाबाई बुलढाणा ज़िले के सिंदखेडराजा के पराक्रमी सरदार लखुजीराजे जाधव की कन्या थीं ।
शहाजी महाराज का स्वराज्य स्थापना का स्वप्न साकार हो; उसके लिए वे उन्हें निरंतर प्रोत्साहित करती थीं ।
वे पराक्रमी और दूरदर्शी राजनीतिज्ञ थीं ।
स्वराज्य स्थापना के कार्य में उन्होंने शिवाजी महाराज को निरंतर मार्गदर्शन किया ।
समय आने पर वे प्रजा की समस्याओं को हल करने के लिए न्याय करने का कार्य भी करती थीं ।
वे शिवाजी महाराज को उत्तम शिक्षा देने के प्रति जागरूक भी थीं ।
उन्होंने शिवाजी महाराज को चरित्र, सत्यप्रियता, वाक्पटुता, सजगता, धैर्यशीलता, निर्भयता, शस्त्रप्रयोग, जीतने की आकांक्षा, स्वराज्य का स्वप्न आदि बातों के संस्कार दिए ।
शिवाजी महाराज ने स्वराज्य स्थापना का प्रारंभ मावल क्षेत्र में किया । वर्तमान पुणे जिले की पश्चिम और दक्षिण-पश्चिम दिशा का क्षेत्र मावल कहलाता है ।
मावल का क्षेत्र पर्वतीय, खाई-घाटी और दुर्गम क्षेत्र है ।
शिवाजी महाराज ने मावल की इस भौगोलिक परिस्थिति का उपयोग स्वराज्य स्थापना में बड़ी कुशलता से किया ।
उन्होंने लोगों के मन में विश्वास और अपनापन की भावना निर्माण की ।
स्वराज्य स्थापना के इस कार्य में उन्हें विश्वसनीय साथी- सहयोगी मिले ।
उनमें येसाजी कंक, बाजी पासलकर, बापूजी मुद्गल, नरहेकर देशपांडे बंधु, कावजी कोंढालकर, जिवा महाला, तानाजी मालुसरे, कान्होजी जेधे, बाजीप्रभु देशपांडे, दादाजी नरसप्रभु देशपांडे कुछ नाम हैं ।
इन साथी-सहयोगियों के बल पर उन्होंने स्वराज्य स्थापना का कार्य हाथ में लिया ।
स्वराज्य की स्थापना के पीछे शिवाजी महाराज का उद्देश्य उनकी इस राजमुद्रा द्वारा स्पष्ट होता है । इस राजमुद्रा पर निम्न संस्कृत पंक्तियाँ उकेरी गई हैं ।
शहाजी पुत्र शिवाजी की प्रतिपदा के चंद्रमा की कला के समान बढ़ती जानेवाली तथा जिसको संपूर्ण विश्व ने वंदना की है; ऐसी यहि मुद्रा कल्याण के लिए अधिराज्य चलाती है ।
मुद्रा पर अंकित इस सुवचन का अर्थ अनेक दृष्टियों से महत्त्वपूर्ण है ।
शिवाजी महाराज के इस सुवचन द्वारा पिता के प्रति कृतज्ञता, स्वराज्य अविरत विस्तार पाएगा;
यह विश्वास, मुद्रा अर्थात स्वराज्य के प्रति सभी काे प्राप्त होता आदर भाव, प्रजा के कल्याण के प्रति प्रतिबद्धता और अपनी भूमि पर स्वतंत्रतापूर्वक अधिराज्य चलाने का विश्वास व्यक्त हुआ है ।
इस लघु सुवचन में स्वराज्य की संकल्पना का सर्वांगीण सार सिमटा हुआ है ।
वे किले/गढ़ आदिलशाही के नियंत्रण में थे । उस समय किलों/गढ़ों का असाधारण महत्त्व था ।
किला अथवा गढ़ अपने अधिपतित्व में हों तो आस-पास के प्रदेशों पर नियंत्रण रखा जा सकता था । स्थिति यह थी - ‘जिसका किला, उसी का राज्य’ ।
शिवाजी महाराज ने अपनी जागीर के किलों को अपने अधिकार में कर लेने का निश्चय कर लिया ।
किलों को अपने अधिकार में कर लेने का प्रयास करने का अर्थ आदिलशाह की सत्ता को चुनौती देना था ।
उन्होंने तोरणा, मुरुंबदेव, कोंढाणा, पुरंदर किलों को अपने अधिकार में कर लिया और स्वराज्य की नींव रखी।
मुरुंबदेव किले की मरम्मत कर उसका नामकरण ‘राजगढ़’ किया गया । राजगढ़ स्वराज्य की प्रथम राजधानी बना ।
आदिलशाही में जावली के मोरे, मुधोल के घोरपड़े और सावंतवाड़ी के सावंत आदि सरदार थे।
इन सरदारों केू स्वराज्य स्थापना के प्रति विरोध था । स्वराज्य स्थापना के लिए इन सरदारों को सही रास्ते पर लाना आवश्यक था ।
सातारा जिले में जावली नामक स्थान का सरदार चंद्रराव मोरे था । वह आदिलशाह का पराक्रमी सरदार था ।
उसने स्वराज्य स्थापना के कार्य का विरोध किया । अत: सोलह सौ छप्पन ईस्वी में शिवाजी महाराज ने जावली पर आक्रमण कर उस प्रदेश को जीत लिया ।
उसे अपना केंद्र बनाया । इसके बाद रायगढ़ भी जीत लिया ।
जावली की विपुल संपत्ति उनके हाथ लगी । जावली को जीतने के बाद शिवाजी महाराज ने कोकण में अपनी गतिविधियाँ तेज कर दीं ।
उन्होंने जावली की घाटी में प्रतापगढ़ किले का निर्माण करवाया । जावली पर विजय प्राप्त करने से उनकी सामर्थ्य में सभी प्रकार से वृद्धि हुई ।
इसके बाद शिवाजी महाराज ने कल्याण और भिवंडी भी जीत लिए ।
इससे उनका पश्चिमी तट पर बसीं सिद्दी, पुर्तगाली और अंग्रेजी सत्ताओं से आमना-सामना हुआ ।
यदि इन सत्ताओं से संघर्ष करना है तो हमें शक्तिशाली नौसेना का निर्माण करना होगा; यह उनके ध्यान में आया । अत: उन्होंने नौसेना निर्माण की ओर ध्यान दिया ।
शिवाजी महाराज ने अपनी जागीर और आसपास के आदिलशाही प्रदेश के किलों को अपने अधिकार में लेना प्रारंभ किया ।
वे जावली के मोरे का विरोध कुचल चुके थे ।
कोकण क्षेत्र में स्वराज्य स्थापना के कार्य को प्रगति प्राप्त हुई थी । ये सभी बातें जैसे आदिलशाही को चुनौती थीं।
उस समय आदिलशाही का प्रशासन बड़ी साहिबा चला रही थी । उसे लगने लगा कि शिवाजी महाराज का बंदोबस्त करना चाहिए ।
इसलिए उसने आदिलशाही के बलवान और अनुभवी सरदार अफजल खान को शिवाजी महाराज पर आक्रमण करने को कहा ।
अफजल खान बीजापुर से चलकर वाई आ पहुँचा।
अफजल खान वाई प्रांत से भली-भॉंति परिचित था ।
वाई के निकट प्रतापगढ़ की तलहटी में {१०}{दस} नवंबर {१६५९}{सोलह सौ उनसठ} ई को शिवाजी महाराज और अफजल खान की भेंट हुई ।
इस भेंट में अफजल खान ने शिवाजी महाराज को छल-कपट से हानि पहुँचाने का प्रयास किया।
इसलिए उन्होंने अफजल खान को मौत के घाट उतार दिया और आदिलशाही सेना का दमन किया ।
अफजल खान का वध करने के बाद शिवाजी महाराज ने युद्ध में घायल हुए सैनिकों को मानधन दिया।
युद्ध में वीरता का प्रदर्शन करने वाले सैनिकों को पुरस्कार दिए ।
अफजल खान की सेना के जिन सैनिकों और अधिकारियों को शिवाजी महाराज ने बंदी बनाया था;
उनके साथ उन्होंने भलमनसाहत का व्यवहार किया ।
अफजल खान का दमन करने के पश्चात शिवाजी महाराज ने आदिलशाही मे वसंतगढ़, पन्हाला और खेलणा किले जीत लिए।
खेलणा किले को ‘विशालगढ़’ नाम दे दिया ।
उसे ‘सलाबत खान’ की उपाधि दी ।
सिद्दी जौहर की सहायता के लिए रुस्तमए-जमान, बाजी घोरपड़े और अफजल खान का बेटा फैजल खान भी थे ।
इस स्थिति में शिवाजी महाराज पन्हाला गढ़ में चले गए । सिद्दी की सेना ने लगभग पॉंच महीने पन्हाला गढ़ को घेर रखा था ।
इस घेरे से निकलना शिवाजी महाराज के लिए कठिन हो गया था ।
नेतोजी पालकर ने बाहर से सिद्दी की सेना पर आक्रमण कर इस घेरे को हटाने का प्रयास किया परंतु उनकी सेना बहुत कम थी ।
इसलिए यह प्रयास सफल नहीं हुआ। सिद्धी घेरा हटाएगा; ऐसे आसार दिखाई नहीं दे रहे थे ।
अत: शिवाजी महाराज ने सिद्धी से बातचीत प्रारंभ की । इससे पन्हाला गढ़ का घेरा ढीला पड़ गया।
शिवाजी महाराज को इस स्थिति का लाभ प्राप्त हुआ ।
इस स्थिति में गढ़ का शिवा काशिद नामक पराक्रमी युवक आगे बढ़ आया ।
वह युवक शिवाजी महाराज जैसा दिखाई देता था । उसने शिवाजी महाराज जैसी वेशभूषा धारण की और पालकी में बैठ गया ।
यह पालकी राजदिंडी दरवाज़े से बाहर निकल गई । सिद्दी की सेना ने इस पालकी को पकड़ लिया ।
इसी बीच शिवाजी महाराज दूसरे दुर्गम रास्ते से गढ़ से बाहर निकल गए ।
उनके साथ बाजीप्रभु देशपांडे और बांदल-देशमुख सहित कुछ चुनिंदा सैनिक थे ।
शिवाजी महाराज पन्हाला गढ़ के घेरे से निकलकर विशालगढ़ की ओर बढ़े ।
सिद्दी को यह समाचार प्राप्त हुआ । उसकी सेना ने उनका पीछा किया । सिद्दी की सेना को विशालगढ़ की
तलहटी में रोकने का दायित्व शिवाजी महाराज ने बाजीप्रभु देशपांडे को सौंपा ।
बाजीप्रभु देशपांडे ने गजापुर के समीप घोड़दर्रा में सिद्दी की सेना को रोका ।
बाजीप्रभु ने वीरता की पराकाष्ठा की परंतु वह वीरगति को प्राप्त हुआ ।
उसके सैनिकों ने सिद्दी की सेना को रोककर रखा था ।
परिणामत: शिवाजी महाराज को विशालगढ़ की ओर बढ़ना संभव हुआ ।
विशालगढ़ जाते समय शिवाजी महाराज ने पालवन के दलवी और शृंगारपुर के सुर्वे के विरोध का दमन किया ।
ये आदिलशाही के सरदार थे । इसके बाद शिवाजी महाराज सकुशल विशालगढ़ पहुंच गए ।
जिस समय शिवाजी महाराज पन्हाला गढ़ के घेरे में घिरे हुए थे;
उस समय दिल्ली की सत्ता पर आसीन हुए औरंगजेब बादशाह ने मुगल सरदार शाइस्ता खान को दक्षिण में भेजा ।